A piacok örültek Bernanke beszédének - napi elemzés befektetőknek | Világgazdaság
A piacok örültek Bernanke beszédének - napi elemzés befektetőknek
2010. 02. 25. 14:10 Tradenet Global	Amerikai piac | Pénzügy
Miután Ben Bernanke, a Fed elnöke újra megerősítette elkötelezettségét az alacsony kamatok megtartásának politikája mellett, a piac egy határozott emelkedésnek indult. Ennek hatására a befektetők megnyugodtak. A nap legjobban teljesítő értékpapírjai között a pénzügyi vállalatok részvényei szerepeltek.
A Dow Jones 92 pont (+0.89%) emelkedéssel érkezett 10 374-re. Ezzel korrigálta a két nap alatt elszenvedett 120 pontos veszteségét. A Bank of America (BAC $16.33 +2.45%) és a JP Morgan (JPM $40.85 +2.43%) produkálta a legjobb eredményeket a tegnapi nap folyamán. Az Alcoa (AA $13.06 -0.91%) és a Kraft Foods (KFT $29.05 -0.27%) kivételével mind a 28 Dow-részvény emelkedett.
Az S&P 500 index 11 pontot (+0.97%) erősödött, így 1105-ön zárt.
A NASDAQ +22 pont hozzáadásával (+1%) 2235-ös szintre érkezett.
A NYSE forgalma mindössze 1 milliárd részvény volt. 2224 papír emelkedett, 827 pedig esett; 79 ért egyéves csúcsra, 4 pedig egyéves mélypontra.
Ben Bernanke kongresszus előtti beszédének előzménye a múlt heti bejelentés adott alapot, amely bankok egymás közötti sürgősségi hitelezési kamatlábának emelésére vonatkozott. Bernanke újra hangsúlyozta, hogy az emelés nem feltétlenül függ össze az általános kamatláb közeli jövőbeni emelésével, így a Wall Street kicsit lenyugodott.
Az egyetlen hanyatló ágazat a nyersanyagfeldolgozó szektor volt, az emelkedést pedig a pénzügyi szektor vezette. A pénzügyi részvények egy hír hatására emelkedtek, miszerint néhány befolyásos szenátor Obama elnök tervei ellen fordult, amelyek a kereskedelmi bankok számára megtiltanának a saját tőkéjükkel történő bizonyos kockázatosabb tevékenységeket. Pontosan azokat az ügyleteket, melyek jelentősen hozzájárultak a bankok profitjának emelkedéséhez az elmúlt években.
„Még ha szükség is van ezekre a szabályozásokra, legyenek azok jók vagy rosszak, a bankoknak akkor is van némi lehetőségük, hogy a szétválasztás bonyolult műveletét ne teljesen vigyék véghez.” – mondja Tim Evnin, az Evercore Wealth Management portfoliómenedzsere.
A H&R Block (HRB $17.32), ami adó-visszatérítésekkel foglalkozó cég, 12.21%-ot veszített részvényei értékéből azon bejelentés hatására, hogy a 2010-es profitjai nem fognak megfelelni az elvárásoknak. Ezt az alacsonyabb számú visszatérítési igénnyel magyarázzák, mert több a munkanélküli, és többen készítik el inkább maguknak az adóbevallásukat.
A Dollar Tree (DLTR $55.78) 12.3%-kal ugrott meg a cég 28%-os profitemelkedésének hírére. A diszkont kiskereskedelem jó üzleti teljesítményt tud felmutatni még a jelenlegi lassuló gazdasági környezetben is.
Az Autodesk (ADSK $27.89) 8.69%-ot száguldott, mivel a grafikus szoftvereket gyártó cég túlteljesítette az előzetes profitbecsléseket.
A Toyota (TM $73.75) részvényei 3.89%-ot emelkedtek, miután a cég vezérigazgatója három órás kihallgatáson vett részt Washingtonban, az autók visszahívási akcióinak kapcsán Akio Toyota bocsánatot kért a minőségi problémák miatt, amiket a vállalat túl gyors növekedése okozott, mivel az új üzemek nyitásának következtében nem sikerült a minőség fenntartása.
A Tradenet kereskedői részesültek a Toyota részvényeinek emelkedéséből, miután 72.8 dollárnál vételi pozíciót nyitottak.
A piac felfelé gap-pel nyitott és első lendületében növekedésnek indult, majd változtatva irányán elindult a gap bezárására. Ezután az index erőt gyűjtött, és a nagyon rossz ingatlanpiaci adatok ellenére felfelé mozgott. A házeladási mutatók 11.2%-kal estek januárban a decemberi értékhez képest. Ez 1963 óta a legrosszabb szám, akkor volt utoljára ennyire alacsony az új lakások eladása. Az elemzők többsége emelkedésre számított, így ez a hír nagyon negatív hatású.
Az S&P 500 index január közepe óta egy 10%-os jelentős korrekciót hajtott végre, amint azt az év elején kilátásba helyeztük. A hanyatlás éles és meghatározó volt, és csak az EMA200-nál állt meg, ami támaszként megtartotta az indexet. Ezen a fontos mozgóátlagon, melyet a hosszú- és rövidtávú kereskedők egyaránt használnak, a piac egy bullish Dragon Fly gyertyát rajzol, ami megtorpanást jelez. Ez a jel korrekciós rallyt indított el, és a piac újra a fontos mozgóátlagok, az EMA20, az EMA50 és az EMA200 fölé került.
A következő hanyatlási hullámban fontos megvizsgálnunk a piacot, hogy van-e elég ereje visszatérni az éves magaslataira, vagy a mélypontok felé fordul, és újra teszteli az EMA200 105.16-os értékét.
Az index 10.64 pont, 0.97% emelkedéssel 1105.24 ponton zárt.
A keddi agresszív zuhanás az EMA20 és EMA50 fontos szintje alá küldte az indexet, ezért úgy tűnik, az árfolyam vissza szándékszik térni az évi minimumaihoz 42 pont közelében.
A szerdai emelkedés azonban újra az EMA20 és EMA50 szintje fölé lökte az indexet. Az az irány lehet meghatározó, amerre az index elhagyja ezeket a jelentős szinteket.
Az index 22.46 pont, +1.01% emelkedéssel zárt 2235.90 ponton.
A félvezetők ágazata, 2009-ben a legerősebb ágazat volt a 70%-nál is magasabb hozamával, 2010-ben jelentős korrekción megy keresztül. Miután év eleje óta élesen esett, két hete pénteken 310.44 pontnál elérte az EMA200-at, ami erős támaszként szolgált, így a szektor újra növekedésnek indult.
Két napja éles esést láthattunk, tegnap azonban korrigált a piac.
A szektor 6.40 pont, +1.92% emelkedéssel 339.27 ponton zárt.
Tegnap a szektor a legerősebben növekedő szektorok között volt.
Az index 1.06 pont, +2.28% emelkedéssel zárt 47.49 ponton.
Szerdán az index továbbra is az éves magaslatai közelében kereskedett. Elképzelhető egy jelentősebb hanyatlás, mely során újrateszteli az 1000 pontos kitörést. Amennyiben ennél a szintnél hamarabb fordul ismét növekedésre az index, az bizonyítja a szektor erejét.
Az index 12.83 pont, +1.26% emelkedéssel zárt 1034.46 ponton.
alacsony kamatok |